****

สัญญาเช่าเลขที่ /

**สัญญาเช่าอาคาร**

สัญญานี้ทำขึ้น ณ มหาวิทยาลัยมหิดล เลขที่ ๙๙๙ ถนนพุทธมณฑลสาย ๔ ตำบลศาลายา อำเภอพุทธมณฑล จังหวัดนครปฐม ๗๓๑๗๐ เมื่อวันที่ เดือน พ.ศ. ระหว่าง

**มหาวิทยาลัยมหิดล ( ชื่อส่วนงาน )** โดย
ตำแหน่ง ซึ่งต่อไปในสัญญานี้จะเรียกว่า “ผู้ให้เช่า” ฝ่ายหนึ่ง กับ

*(กรณีที่ผู้เช่าเป็นนิติบุคคล)***ชื่อนิติบุคคล** โดย
ตำแหน่ง ระบุตำแหน่ง และ ตำแหน่ง ระบุตำแหน่ง
ผู้มีอำนาจลงนามผูกพันนิติบุคคล ปรากฏตามหนังสือรับรองของสำนักงานทะเบียนหุ้นส่วนบริษัท
เลขที่ ลงวันที่ มีสำนักงานตั้งอยู่เลขที่ อาคาร หมู่ที่
ถนน ซอย ตำบล/แขวง อำเภอ/เขต
จังหวัด รหัสไปรษณีย์

*(กรณีที่ผู้เช่าเป็นบุคคลธรรมดา)***ชื่อคู่สัญญา** อยู่บ้านเลขที่
หมู่ที่ถนน ซอย ตำบล/แขวง อำเภอ/เขต
จังหวัด รหัสไปรษณีย์ ผู้ถือบัตรประจำตัวประชาชนเลขที่
ปรากฏตามสำเนาบัตรประจำตัวประชาชนแนบท้ายสัญญานี้~~)~~ ซึ่งต่อไปในสัญญานี้จะเรียกว่า “ผู้เช่า” อีกฝ่ายหนึ่ง

ทั้งสองฝ่ายได้ตกลงกันทำสัญญาขึ้น ดังมีข้อความต่อไปนี้

**ข้อ ๑** **สถานที่เช่าและวัตถุประสงค์การเช่า**

 ๑.๑ ผู้ให้เช่าตกลงให้เช่าและผู้เช่าตกลงเช่าอาคาร
ซึ่งตั้งอยู่เลขที่ ตำบล/แขวง อำเภอ/เขต จังหวัด
บริเวณพื้นที่บางส่วนของชั้นที่ จำนวนพื้นที่ ตารางเมตร ตามแผนที่ระวาง
เลขที่ดิน โฉนดเลขที่ทะเบียนที่ราชพัสดุแปลงหมายเลขที่
จำนวนเนื้อที่ ไร่ งาน ตารางวา ปรากฏตามแผนที่แสดงที่ตั้งอาคารแนบท้ายสัญญานี้
ซึ่งต่อไปในสัญญาจะเรียกว่า “สถานที่เช่า”

 ๑.๒ ผู้เช่ามีความประสงค์จะใช้สถานที่เช่าเพื่อ
โดยใช้ชื่อในการประกอบกิจการว่า “ ” เท่านั้น

**ข้อ ๒** **กำหนดระยะเวลาการเช่า**

ผู้ให้เช่าตกลงให้เช่าและผู้เช่าตกลงเช่าสถานที่เช่า มีกำหนดระยะเวลา ( ) ปี
นับตั้งแต่วันที่ เดือน พ.ศ. ถึงวันที่ เดือน พ.ศ.

**ข้อ ๓** **เอกสารอันเป็นส่วนหนึ่งของสัญญา**

 เอกสารแนบท้ายสัญญาดังต่อไปนี้ให้ถือว่าเป็นส่วนหนึ่งของสัญญานี้

|  |  |  |
| --- | --- | --- |
| ๓.๑ | ผนวก ๑ เงื่อนไขเพิ่มเติมแนบท้ายสัญญาเช่า | จำนวน หน้า |
| ๓.๒ | ผนวก ๒ แผนที่แสดงที่ตั้งอาคาร | จำนวน หน้า |
| ๓.๓ | ผนวก ๓ สำเนาหนังสือรับรองของกรมพัฒนาธุรกิจการค้ากระทรวงพาณิชย์ เลขทะเบียนนิติบุคคล ออกให้ ณ วันที่ เดือน พ.ศ.  | จำนวน หน้า |
| ๓.๔ | ผนวก ๔ สำเนาหนังสือมอบอำนาจ และหนังสือมอบอำนาจช่วง | จำนวน หน้า |
| ๓.๕ | ผนวก ๕ รายละเอียดเกี่ยวกับประเภท ชนิด และสินค้าที่ผู้เช่าจัดจำหน่าย | จำนวน หน้า |
| ๓.๖ | ผนวก ๖ ขอบเขตการให้บริการพื้นที่ส่วนกลาง | จำนวน หน้า |
| ๓.๗ | ผนวก ๗ ... | จำนวน หน้า |

ความใดในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความในสัญญานี้บังคับ และในกรณีที่เอกสารแนบท้ายสัญญาขัดแย้งกันเอง ผู้เช่าจะต้องปฏิบัติตามคำวินิจฉัยของผู้ให้เช่า

 **ข้อ ๔** **อัตราค่าเช่า ค่าไฟฟ้า ค่าน้ำประปา ค่าบริการ และวิธีการชำระเงิน**

 ๔.๑ ผู้เช่าต้องชำระค่าเช่าให้แก่ผู้ให้เช่าจากการเข้าใช้สถานที่เช่า เป็นรายเดือน ในอัตรา
เดือนละ บาท ( ) โดย

 ๔.๒ ผู้เช่าต้องชำระค่าไฟฟ้าและค่าน้ำประปา อันเกิดจากการใช้ภายในบริเวณสถานที่เช่า และหรือเกิดจากการดำเนินกิจการของผู้เช่า โดยให้คิดตามจำนวนหน่วยที่ใช้ตามความเป็นจริง ค่าไฟฟ้าในอัตราหน่วยละ บาท ( ) และค่าน้ำประปาในอัตราหน่วยละ บาท ( ) หรือตามอัตราที่ผู้ให้เช่ากำหนด โดยชำระเป็นรายเดือน ภายในกำหนดเวลาที่ผู้ให้เช่าแจ้งให้ผู้เช่าทราบ

 ทั้งนี้ อัตราค่าไฟฟ้าและหรือค่าน้ำประปาอาจเปลี่ยนแปลงได้ตามที่ผู้ให้เช่าแจ้งให้ผู้เช่าทราบ

 ๔.๓ ผู้เช่าต้องชำระค่าบริการพื้นที่ส่วนกลาง ในอัตรา บาท ( ) ต่อตารางเมตร เป็นจำนวนเงินเดือนละ บาท ( ) โดยชำระเป็นรายเดือนพร้อมกับการชำระค่าเช่าตามข้อ ๔.๑

 ทั้งนี้ อัตราค่าบริการพื้นที่ส่วนกลางอาจเปลี่ยนแปลงได้ตามที่ผู้ให้เช่าแจ้งให้ผู้เช่าทราบ

 ๔.๔ ในวันทำสัญญานี้ ผู้เช่าได้ชำระเงินให้แก่ผู้ให้เช่าแล้ว ดังนี้

 ๔.๔.๑ ค่าเช่าล่วงหน้าสำหรับเดือน พ.ศ. เป็นจำนวนเงินทั้งสิ้น บาท ( ) ให้แก่ผู้ให้เช่าไว้แล้ว ตามใบเสร็จรับเงิน เล่มที่ เลขที่ ลงวันที่ เดือน พ.ศ. และผู้เช่าสัญญาว่าจะชำระค่าเช่าเป็นรายเดือนในเดือนต่อ ๆ ไป ถัดจากเดือนที่ได้ชำระเป็นค่าเช่าล่วงหน้าไว้แล้ว ภายในวันที่ ( ) ของทุกเดือน

 ๔.๔.๒ ค่าธรรมเนียมการจัดให้เช่า สำหรับการเช่าตามสัญญานี้เป็นจำนวนเงิน
 บาท ( ) ให้แก่ผู้ให้เช่าไว้แล้ว ตามใบเสร็จรับเงิน เล่มที่ เลขที่
ลงวันที่ เดือน พ.ศ.

 **ข้อ ๕ หลักประกันสัญญา**

ในวันทำสัญญานี้ ผู้เช่าได้นำหลักประกันสัญญาเช่าเพื่อประกันความเสียหายอันเกิดจากการที่ผู้เช่าประพฤติฝ่าฝืนสัญญานี้ หรือฝ่าฝืนหน้าที่ของผู้เช่าตามกฎหมาย เป็นเงินสดหรือหนังสือค้ำประกันของธนาคารพาณิชย์ภายในประเทศ เป็นจำนวนเงิน บาท ( ) มามอบไว้แก่ผู้ให้เช่าแล้ว ตามใบเสร็จรับเงิน เล่มที่ เลขที่ ลงวันที่ เดือน พ.ศ.

 หลักประกันสัญญาเช่านี้จะคืนให้โดยไม่มีดอกเบี้ย เมื่อผู้เช่าพ้นจากข้อผูกพันตามสัญญาแล้ว ถ้าผู้เช่าค้างชำระค่าเช่าหรือเงินอื่นใดที่จะต้องชำระแก่ผู้ให้เช่าอันเนื่องมาจากการเช่านี้ ผู้เช่ายินยอมให้ผู้ให้เช่าหักเอาจากหลักประกันสัญญาเช่าได้

 ทั้งนี้ เมื่อมีการหักเงินจากหลักประกันสัญญา ผู้เช่าต้องนำเงินมาเพิ่มให้หลักประกันเท่ากับมูลค่าหลักประกันสัญญาที่ระบุในสัญญานี้ ภายใน ๑๕ (สิบห้า) วันนับแต่วันที่ได้รับแจ้งเป็นหนังสือจากผู้ให้เช่า

 **ข้อ ๖ ค่าภาษี ค่าธรรมเนียม และค่าใช้จ่ายต่าง ๆ**

 ๖.๑ ผู้เช่าต้องเสียภาษีที่ดินและสิ่งปลูกสร้าง หรือภาษีอื่นใด ตลอดจนค่าธรรมเนียม และค่าใช้จ่ายต่าง ๆ ที่เกี่ยวกับการเช่าตามสัญญานี้ ไม่ว่าจะใช้บังคับอยู่ในขณะนี้หรือหากมีบังคับใช้ต่อไปในภายหน้าแทนผู้ให้เช่าทั้งสิ้น โดยต้องดำเนินการดังนี้

 ๖.๑.๑ กรณีที่ผู้ให้เช่าได้ชำระค่าภาษี ค่าธรรมเนียม และค่าใช้จ่ายต่าง ๆ ดังกล่าวให้แก่หน่วยงานที่เกี่ยวข้องไปก่อนแล้ว ผู้เช่าจะต้องชดใช้คืนให้แก่ผู้ให้เช่าภายใน ๑๕ (สิบห้า) วันนับแต่วันที่ได้รับแจ้งจากผู้ให้เช่า

๖.๑.๒ กรณีที่ผู้เช่าชำระค่าใช้จ่ายโดยตรงกับหน่วยงานที่เกี่ยวข้องเอง จะต้องนำส่งสำเนาใบเสร็จรับเงินเพื่อเป็นหลักฐานแก่ผู้ให้เช่าภายใน ๗ (เจ็ด) วันนับแต่วันที่ผู้เช่าได้ชำระเงินนั้น

 ๖.๒ ในกรณีที่กฎหมายกำหนดให้ผู้เช่ามีหน้าที่หักภาษีเงินได้ ณ ที่จ่ายจากเงินใด ๆ ที่ผู้เช่าจ่ายให้แก่ผู้ให้เช่าตามสัญญานี้ ผู้เช่าจะต้องหักภาษีดังกล่าวให้ถูกต้องครบถ้วน และนำส่งต่อกรมสรรพากรภายในระยะเวลาที่กฎหมายกำหนด ในการนี้ผู้เช่าจะต้องออกหนังสือรับรองการหักภาษีและส่งมอบสำเนาให้แก่ผู้ให้เช่าเพื่อเป็นหลักฐานทุกครั้ง

 **ข้อ ๗ การส่งมอบสถานที่เช่า**

๗.๑ ผู้ให้เช่าจะส่งมอบสถานที่เช่าให้แก่ผู้เช่าในวันที่ เดือน พ.ศ.

เพื่อให้ผู้เช่าได้เข้าทำการตกแต่งสถานที่เช่าให้แล้วเสร็จก่อนเปิดดำเนินการตามกำหนดระยะเวลาการเช่าตามข้อ ๒ โดยผู้ให้เช่าจะไม่คิดค่าเช่าในช่วงเวลาที่ผู้เช่าได้ดำเนินการตกแต่งสถานที่เช่านี้ และผู้เช่าต้องเปิดดำเนินกิจการภายในวันเริ่มต้นกำหนดระยะเวลาการเช่า

 หากผู้เช่าทำการตกแต่งสถานที่เช่าไม่แล้วเสร็จ หรือไม่เปิดดำเนินกิจการให้ทัน
วันเริ่มต้นกำหนดระยะเวลาการเช่าโดยไม่มีสาเหตุมาจากผู้ให้เช่า หรืองดดำเนินกิจการโดยไม่ได้มีสาเหตุมาจากความผิดของผู้ให้เช่า ผู้เช่าจะต้องชำระเงินค่าปรับเป็นรายวันให้แก่ผู้ให้เช่าในอัตราวันละ บาท
( ) นับแต่วันเริ่มต้นกำหนดระยะเวลาการเช่า

 ทั้งนี้ หากผู้เช่ายังตกแต่งสถานที่เช่าไม่แล้วเสร็จหรือไม่เปิดดำเนินกิจการภายใน
๓๐ (สามสิบ) วันนับจากวันเริ่มกำหนดระยะเวลาการเช่า นอกเหนือจากการเรียกให้ผู้เช่าชำระค่าปรับดังกล่าวแล้ว ผู้ให้เช่ามีสิทธิบอกเลิกสัญญานี้ได้ทันที และริบหลักประกันสัญญาและบรรดาเงินทั้งหลายที่ผู้เช่าได้ชำระไว้ก่อน
วันบอกเลิกสัญญา รวมทั้งสงวนสิทธิ์เรียกค่าเสียหายที่เกิดขึ้นด้วย

๗.๒ ในการส่งมอบสถานที่เช่านี้ ผู้เช่าได้ตรวจดูสถานที่เช่าแล้วเห็นว่า สถานที่เช่ามีสภาพเหมาะสม สามารถใช้ประโยชน์ได้ตรงตามวัตถุประสงค์ของการเช่าทุกประการ ผู้ให้เช่าไม่ต้องรับผิดชอบในความชำรุดบกพร่องหรือการรอนสิทธิในสถานที่เช่า และเงินค่าเช่าที่ผู้เช่าได้ส่งมอบไว้ก่อนนั้น ผู้ให้เช่าไม่จำต้องคืน
ไม่ว่ากรณีใด ๆ ทั้งสิ้น

 **ข้อ ๘ การประกันภัย**

 ๘.๑ กรณีที่ผู้เช่าประสงค์จะทำสัญญาประกันอัคคีภัยเอง ผู้เช่าต้องเอาสถานที่เช่าประกันอัคคีภัยไว้กับบริษัทรับประกันภัยที่ผู้ให้เช่าเห็นชอบ โดยมีจำนวนเงินเอาประกันภัยในปีที่เอาประกันไม่ต่ำกว่ามูลค่าของสถานที่เช่าในนามผู้ให้เช่าเป็นผู้รับผลประโยชน์ตลอดระยะเวลาการเช่า ซึ่งผู้เช่าจะเป็นผู้ชำระเบี้ยประกันแทนผู้ให้เช่าทั้งสิ้น โดยผู้เช่าจะต้องนำสัญญาประกันภัยดังกล่าวมามอบให้แก่ผู้ให้เช่าภายใน ๓๐ วันนับแต่วันทำสัญญานี้ และให้ถือว่ากรมธรรม์ประกันภัยเป็นส่วนหนึ่งของสัญญานี้ ส่วนสัญญาประกันภัยฉบับต่อ ๆ ไปจะต้องนำมามอบให้ผู้ให้เช่าก่อนสัญญาประกันภัยฉบับเดิมจะสิ้นสุดอายุ

๘.๒ กรณีที่ผู้ให้เช่าเป็นผู้ทำสัญญาประกันภัยอาคารเอง ผู้ให้เช่าจะเป็นผู้จัดทำสัญญาประกันภัยอาคาร (ซึ่งไม่รวมถึงทรัพย์สินของผู้เช่า) โดยผู้ให้เช่าเป็นผู้รับผลประโยชน์ และให้ถือว่ากรมธรรม์ประกันภัยเป็นส่วนหนึ่งของสัญญานี้ และผู้เช่าจะต้องปฏิบัติตามเงื่อนไข ดังนี้

 ๘.๒.๑ ผู้เช่าจะต้องชำระเบี้ยประกันภัยตามหลักเกณฑ์ที่ผู้ให้เช่ากำหนด โดยคิดคำนวณตามส่วนเฉลี่ยของจำนวนพื้นที่สถานที่เช่า ตลอดระยะเวลาการเช่าตามสัญญานี้หรือระยะเวลาที่ผู้เช่าครอบครองสถานที่เช่าจนถึงวันที่ส่งมอบสถานที่เช่าคืนแก่ผู้ให้เช่าเสร็จเรียบร้อย แล้วแต่เวลาใดจะมากกว่ากัน และจะต้องชำระเงินดังกล่าวภายในวันที่ผู้ให้เช่ากำหนด

 ๘.๒.๒ ผู้เช่าจะไม่กระทำหรืองดเว้นการกระทำใดอันเป็นเหตุให้การประกันภัยอาคาร
ตกเป็นโมฆะ หรือถูกยกเลิก หรือถูกเรียกเบี้ยประกันภัยสูงขึ้น

 ๘.๒.๒ กรณีที่เกิดอัคคีภัยหรือภัยพิบัติอย่างอื่น (โดยมิใช่กรณีที่ผู้เช่าหรือตัวแทนหรือลูกจ้างหรือบุคคลที่ผู้เช่าต้องรับผิดชอบร่วมด้วย) ซึ่งทำความเสียหายแก่สถานที่เช่าแต่เพียงบางส่วน และสถานที่เช่าอยู่ในสภาพที่จะซ่อมแซมปรับปรุงให้อยู่ในสภาพปกติได้ ผู้ให้เช่าจะทำการซ่อมแซมปรับปรุงเพื่อแก้ไขความเสียหายนั้นให้ ภายในวงเงินที่ได้รับชดใช้จากบริษัทประกันภัย และถ้าผู้เช่ามีความประสงค์จะให้มีการซ่อมแซมปรับปรุงในวงเงินที่สูงกว่าที่ได้รับชดใช้จากบริษัทประกันภัย ผู้เช่าจะเป็นผู้ออกค่าใช้จ่ายส่วนที่เพิ่มเติมนั้นเอง

 **ข้อ ๙ หน้าที่และคำรับรองของผู้เช่า**

 ๙.๑ ผู้เช่าต้องประกอบกิจการภายใต้วัตถุประสงค์และชื่อกิจการตามที่ได้ระบุไว้ในข้อ ๑ และจำหน่ายสินค้าตามประเภทและชนิดที่ได้กำหนดไว้ตามเอกสารแนบท้ายสัญญานี้เท่านั้น จะนำสินค้าอื่นนอกเหนือจากที่กำหนดมาจำหน่ายไม่ได้ เว้นแต่ผู้เช่าแจ้งผู้ให้เช่าทราบล่วงหน้าอย่างน้อย ๓๐ (สามสิบ) วัน และได้รับอนุญาตเป็นหนังสือจากผู้ให้เช่า

 ๙.๒ ผู้เช่าต้องไม่นำภาชนะที่เป็นอันตรายหรือน่าจะเป็นอันตรายต่อผู้บริโภคมาใช้ในการจำหน่ายผลิตภัณฑ์อาหารและเครื่องดื่ม และต้องตรวจสอบคุณภาพอาหารและเครื่องดื่มที่จำหน่ายให้ถูกสุขลักษณะอยู่เสมอ และภาชนะต่าง ๆ ที่ใช้ต้องสะอาดเช่นเดียวกัน

 ๙.๓ ผู้เช่าต้องเป็นผู้รับผิดชอบและชดใช้สำหรับความรับผิดและค่าใช้จ่ายทั้งปวงอันเกี่ยวกับอุบัติเหตุ ความเจ็บป่วย สูญหาย เสียชีวิต หรือความเสียหายใด ๆ ต่อบุคคล ทรัพย์สิน หรือสิทธิประโยชน์ใด ๆ
ซึ่งเกิดในหรือเกิดจากสถานที่เช่า หรือเป็นผลจากสภาพของสถานที่เช่าหรือการดำเนินงานในสถานที่เช่าทั้งสิ้น

 ๙.๔ ผู้เช่ารวมทั้งพนักงานและบริวารของผู้เช่า จะต้องให้บริการที่ดี สุภาพ เรียบร้อย ซื่อสัตย์ และรับรองว่าไม่เป็นโรคที่สังคมรังเกียจหรือโรคติดต่อ โดยผ่านการตรวจสุขภาพร่างกายจากสถานพยาบาลที่ผู้ให้เช่ารับรองแล้ว และผู้เช่าต้องควบคุมดูแลบริวารในด้านความประพฤติและกิริยามารยาทที่จะพึงมีต่อผู้ใช้บริการด้วย

 ๙.๕ ผู้เช่าจะต้องดูแลรักษาความสะอาดภายในสถานที่เช่า บ่อดักไขมัน และบริเวณภายนอกที่ต่อเนื่องกับสถานที่เช่าไม่ให้สกปรกรกรุงรัง และไม่ทิ้งขยะมูลฝอย น้ำโสโครก ของที่ไม่ใช้แล้ว หรือสิ่งปฏิกูลใด ๆ
ในสถานที่อื่นนอกเหนือจากที่ผู้เช่ากำหนดไว้

 ๙.๖ ผู้เช่าต้องดูแลสถานที่เช่าให้อยู่ในสภาพดีเยี่ยงวิญญูชนจะพึงปฏิบัติในการสงวนรักษาทรัพย์สินของตนเอง และผู้เช่ามีหน้าที่บำรุงรักษาซ่อมแซมไม่ว่าจะเป็นการซ่อมแซมเล็กน้อยหรือซ่อมแซมใหญ่
เพื่อรักษาสถานที่เช่าและเครื่องอุปกรณ์ต่าง ๆ ในสถานที่เช่าให้คงอยู่ในสภาพเรียบร้อย ด้วยค่าใช้จ่ายของผู้เช่าเองทั้งสิ้น โดยต้องทำการซ่อมแซมทันทีที่มีความชำรุดบกพร่องเกิดขึ้น ยกเว้นการซ่อมแซมโครงสร้างอาคารซึ่งมิได้เกิดจากเหตุที่ผู้เช่าต้องรับผิดให้เป็นหน้าที่ของผู้ให้เช่า

 กรณีที่ผู้ให้เช่าตรวจพบว่าสถานที่เช่ามีความชำรุดบกพร่องหรือความเสียหายและได้แจ้งให้ผู้เช่าดำเนินการซ่อมแซมสถานที่เช่าแล้ว แต่ผู้เช่ายังเพิกเฉยไม่ดำเนินการซ่อมแซมภายในระยะเวลาที่ผู้เช่ากำหนด ผู้เช่ายินยอมให้ผู้ให้เช่าเข้าไปในสถานที่เช่าเพื่อทำการซ่อมแซมดังกล่าวเองได้ โดยผู้เช่าต้องรับผิดชอบค่าใช้จ่ายที่เกิดขึ้นจากการซ่อมแซมดังกล่าวให้แก่ผู้ให้เช่าภายในระยะเวลาที่ผู้ให้เช่ากำหนดในใบแจ้งหนี้

 ๙.๗ ผู้เช่าจะไม่ดัดแปลงต่อเติมสถานที่เช่า หรือทำการปลูกสร้างสิ่งใด ๆ ลงในที่ดินบริเวณสถานที่เช่า เว้นแต่จะได้รับอนุญาตเป็นหนังสือจากผู้ให้เช่าก่อนจึงทำได้

 ๙.๘ ผู้เช่าจะไม่ใช้หรือยินยอมให้ผู้อื่นใช้สถานที่เช่าเพื่อการใด ๆ อันเป็นที่น่ารังเกียจแก่สังคม หรือน่าจะเป็นการเสียหายแก่สถานที่เช่า และจะไม่ก่อให้เกิดความเดือดร้อนรำคาญแก่ผู้ให้เช่าหรือผู้อยู่ข้างเคียง หรือกระทำการใด ๆ อันเป็นการละเมิดต่อกฎหมาย หรือขัดต่อความสงบเรียบร้อยและศีลธรรมอันดีของประชาชน

 ๙.๙ ผู้เช่าจะต้องไม่ประกอบธุรกิจ หรือใช้ประโยชน์ หรือตั้งวางสิ่งของ สินค้า หรืออุปกรณ์ภายนอกสถานที่เช่าโดยเด็ดขาด เว้นแต่จะได้รับความยินยอมเป็นหนังสือจากผู้ให้เช่าก่อน โดยผู้เช่าจะต้องขอความยินยอมเป็นหนังสือจากผู้ให้เช่าเป็นคราว ๆ ไป หากฝ่าฝืนผู้เช่าตกลงชำระค่าปรับในอัตราวันละ
 บาท ( ) นับตั้งแต่วันถัดจากวันที่ครบกำหนดระยะเวลาที่ผู้ให้เช่ากำหนดให้ผู้เช่าขนย้ายทรัพย์สินและบริวารออกจากพื้นที่ที่นอกเหนือสถานที่เช่านั้น

 ๙.๑๐ ผู้เช่าต้องยินยอมให้ผู้ให้เช่าหรือผู้แทนเข้าไปตรวจสถานที่เช่าได้เสมอ โดยผู้เช่าจะต้องอำนวยความสะดวกให้ตามสมควร

 ๙.๑๑ นอกเหนือจากกรณีที่มีวัตถุประสงค์เพื่อการพักอาศัย ผู้เช่าต้องไม่พักอาศัยในสถานที่เช่า หรือยินยอมให้บุคคลใดกระทำการเช่นนั้น รวมทั้งจะไม่นำหรืออนุญาตให้มีการนำวัตถุระเบิด หรือวัตถุที่อาจลุกเป็นไฟได้ง่าย หรือวัตถุที่อาจเป็นอันตราย และหรือผิดกฎหมาย เข้ามาไว้หรือเก็บในสถานที่เช่า

 ๙.๑๒ ผู้เช่าต้องให้ความร่วมมือแก่ผู้ให้เช่าสำหรับมาตรการความปลอดภัยต่าง ๆ สำหรับอาคาร เช่น การซ้อมหนีไฟ และอื่น ๆ

 ๙.๑๓ ในระหว่างที่มีการเช่าตามสัญญานี้ หากเกิดเหตุที่อาจจะทำให้สถานที่เช่าไม่เหมาะสมแก่การใช้สอย หรือเกิดเหตุที่อาจจะทำให้ผู้ให้เช่าได้รับความเสียหาย หรือเกิดเหตุอื่นใดที่อาจจะก่อให้เกิดอันตราย ต่อสุขภาพอนามัยของบุคคลที่มาใช้บริการ กรณีเช่นนี้ผู้ให้เช่าสามารถสั่งให้ผู้เช่างดดำเนินกิจการไว้เป็นการชั่วคราวพร้อมทั้งสั่งผู้เช่าให้ดำเนินการแก้ไขปรับปรุงก็ได้ โดยผู้ให้เช่าจะแจ้งให้ผู้เช่าทราบเป็นหนังสือ ซึ่งผู้เช่าจะต้องปฏิบัติตามโดยทันที ทั้งนี้ ผู้เช่าจะเรียกค่าเสียหาย ค่าใช้จ่าย หรือค่าตอบแทนใด ๆ มิได้ และในระหว่างที่ถูกงดการดำเนินกิจการ ผู้เช่าจะต้องชำระค่าเช่าตามข้อ ๔ ตามปกติ

 ๙.๑๔ ในระหว่างที่มีการเช่าตามสัญญานี้ ผู้เช่าจะต้องปฏิบัติตามข้อบังคับ ประกาศ และคำสั่งของผู้ให้เช่า เกี่ยวกับการจัดหาประโยชน์ในที่ดินและหรืออาคารของผู้ให้เช่าและที่อยู่ในความปกครองดูแลของผู้ให้เช่า รวมทั้งกฎหมายเกี่ยวกับที่ราชพัสดุและอาคารราชพัสดุ ที่ใช้บังคับอยู่แล้วในขณะนี้หรือที่จะมีขึ้นภายหน้าทุกประการ และให้ถือว่าข้อบังคับ ประกาศ และคำสั่งดังกล่าวเป็นส่วนหนึ่งของสัญญาฉบับนี้

 ๙.๑๕ ถ้าผู้เช่าไม่ปฏิบัติตามข้อหนึ่งข้อใดของสัญญานี้ไม่ว่าด้วยเหตุใด ๆ จนเป็นเหตุให้เกิดความเสียหายแก่ผู้ให้เช่าแล้ว ผู้เช่าจะต้องรับผิดและยอมชดใช้ค่าเสียหายอันเกิดจากการที่ผู้เช่าไม่ปฏิบัติตามข้อสัญญานั้น ให้แก่ผู้ให้เช่าโดยสิ้นเชิงภายในกำหนด ๑๕ (สิบห้า) วัน นับแต่วันที่ได้รับแจ้งเป็นหนังสือจากผู้ให้เช่า

 **ข้อ ๑๐ การปรับปรุงตกแต่งสถานที่เช่า**

๑๐.๑ ในกรณีที่ผู้เช่าเป็นผู้ปรับปรุงสถานที่เช่าและเสียค่าใช้จ่ายในการปรับปรุงตกแต่งสถานที่เช่าด้วยตนเอง ผู้เช่าจะนำค่าใช้จ่ายดังกล่าวมาหักค่าเช่าหรือ เงินอื่นใดจากผู้ให้เช่าไม่ได้

 ๑๐.๒ ผู้เช่าจะต้องเสนอแบบก่อสร้างให้ผู้ให้เช่าพิจารณาและจะต้องจัดส่งสำเนากรมธรรม์ประกันภัยการก่อสร้างระหว่างปรับปรุงตกแต่งสถานที่เช่า โดยมูลค่าการประกันภัยจะต้องครอบคลุมถึงมูลค่าทรัพย์สินในสถานที่เช่าและวัสดุอุปกรณ์ที่ใช้ในการปรับปรุงตกแต่งทั้งหมดให้แก่ผู้ให้เช่า และต้องได้รับอนุญาตเป็นหนังสือจากผู้ให้เช่าก่อนจึงจะเริ่มดำเนินการก่อสร้างหรือปรับปรุงตกแต่งสถานที่ได้

 ทั้งนี้ หากการปรับปรุงตกแต่งสถานที่ไม่เป็นไปตามแบบที่ได้รับอนุญาตจากผู้ให้เช่า ผู้ให้เช่ามีสิทธิสั่งให้ผู้เช่ารื้อถอน และหรือว่าจ้างบุคคลภายนอกให้ทำการรื้อถอนโดยผู้เช่าต้องเป็นผู้รับผิดชอบค่าใช้จ่ายทั้งปวงในการดำเนินการ

 ๑๐.๓ บรรดาสิ่งที่ผู้เช่าได้ดัดแปลง ปรับปรุง ตกแต่ง ต่อเติม ซ่อมแซม หรือปลูกสร้างในสถานที่เช่า หากเป็นทรัพย์สินที่ติดตรึงตรากับสถานที่เช่าซึ่งหากรื้อถอนแล้วอาจจะเกิดความเสียหายแก่สถานที่เช่า ให้ทรัพย์สินดังกล่าวตกเป็นกรรมสิทธิ์ของผู้ให้เช่า โดยผู้เช่าจะเรียกให้ผู้ให้เช่าชดใช้ราคาใด ๆ ไม่ได้ทั้งสิ้น แต่ไม่ว่ากรณีจะเป็นประการใดก็ตาม ผู้ให้เช่ายังคงไว้ซึ่งสิทธิที่จะเรียกให้ผู้เช่ารื้อถอนส่วนที่ดัดแปลง ปรับปรุง ต่อเติม ซ่อมแซม หรือสิ่งปลูกสร้างประการใด ๆ ออกไปจากสถานที่เช่าได้ตลอดระยะเวลาการเช่า และหรือว่าจ้างบุคคลภายนอกให้ทำการรื้อถอนได้โดยผู้เช่าต้องเป็นผู้รับผิดชอบค่าใช้จ่ายทั้งปวงในการดำเนินการ

 ทั้งนี้ แม้เป็นกรณีที่ผู้เช่าได้ดัดแปลงต่อเติมสถานที่เช่าหรือปลูกสร้างสิ่งใด ๆ ลงในบริเวณสถานที่เช่าโดยผู้ให้เช่าอนุญาตแล้วก็ตาม แต่ถ้าผู้ให้เช่าไม่ประสงค์จะได้รับส่วนที่ได้ดัดแปลง ปรับปรุง ตกแต่ง ต่อเติม ซ่อมแซม หรือปลูกสร้างนั้น เมื่อสัญญาสิ้นสุดไม่ว่าด้วยเหตุใด ๆ ผู้เช่ามีหน้าที่รื้อถอนและปรับสภาพของสถานที่เช่านั้นให้อยู่ในสภาพเดิมด้วยค่าใช้จ่ายของผู้เช่าเองทั้งสิ้น

 ๑๐.๔ ในระหว่างการก่อสร้าง หรือปรับปรุงตกแต่งสถานที่ หากมีสาเหตุหรือการกระทำที่เกิดจากผู้เช่า ตัวแทน บริวาร หรือลูกจ้างของผู้เช่า อันเป็นเหตุให้เกิดความเสียหายไม่ว่าโดยตรงหรือโดยอ้อมต่อบุคคลอื่น ไม่ว่าจะเป็นเจ้าหน้าที่ของผู้ให้เช่าหรือไม่ก็ตาม หรือก่อให้เกิดความเสียหายใด ๆ แก่สถานที่หรือทรัพย์สินของผู้ให้เช่า ผู้เช่าตกลงรับผิดชอบชดใช้ค่าเสียหายทุกประการ

 ๑๐.๕ สัญญานี้เป็นเพียงสัญญาเช่าธรรมดา มิใช่สัญญาต่างตอบแทนพิเศษยิ่งกว่าสัญญาเช่าธรรมดา

 **ข้อ ๑๑ การเช่าช่วง**

ผู้เช่าจะไม่นำสถานที่เช่าทั้งหมดหรือบางส่วนไปให้เช่าช่วง หรือยอมให้ผู้อื่นใช้ประโยชน์
ในสถานที่เช่า และจะไม่นำสถานที่เช่าไปใช้ประโยชน์อื่นนอกจากเพื่อวัตถุประสงค์การเช่าตามข้อ ๑ เว้นแต่
จะได้รับความยินยอมเป็นหนังสือจากผู้ให้เช่าก่อน

 **ข้อ ๑๒ การผิดนัดชำระเงิน**

 การชำระค่าเช่า ค่าภาษี ค่าธรรมเนียม หรือเงินอื่นใดตามสัญญานี้ที่ผู้เช่าต้องชำระให้แก่
ผู้ให้เช่าตามกำหนดเวลา หากชำระเกินกำหนดเวลา ผู้เช่าจะต้องชำระเงินเพิ่มขึ้นจากเงินดังกล่าวเป็นเบี้ยปรับให้แก่ผู้ให้เช่าในอัตราร้อยละ ๑.๕ (หนึ่งจุดห้า) ต่อเดือนของเงินที่ค้างชำระ เศษของเดือนให้นับเป็นหนึ่งเดือน

 **ข้อ ๑๓ การสิ้นสุดของสัญญา**

 ๑๓.๑ ในระหว่างระยะเวลาการเช่า ถ้าผู้ให้เช่ามีความจำเป็นจะต้องใช้สถานที่เช่าเพื่อประโยชน์ของรัฐ หรือของทางราชการ หรือของผู้ให้เช่า ผู้เช่ายินยอมให้ผู้ให้เช่าบอกเลิกสัญญาได้ โดยบอกกล่าวเป็นหนังสือให้ผู้เช่าทราบล่วงหน้าไม่น้อยกว่า ๓๐ (สามสิบ) วัน โดยผู้ให้เช่าไม่ต้องเสียค่าตอบแทนหรือค่าเสียหายใด ๆ ให้แก่ผู้เช่าทั้งสิ้น

 ๑๓.๒ ในกรณีที่ผู้เช่าประสงค์จะบอกเลิกสัญญาก่อนครบกำหนดระยะเวลาตามสัญญานี้
ผู้เช่าจะต้องทำเป็นหนังสือแจ้งให้ผู้ให้เช่าทราบล่วงหน้าไม่น้อยกว่า ๑๘๐ (หนึ่งร้อยแปดสิบ) วัน ทั้งนี้ หากผู้เช่าบอกเลิกสัญญาโดยที่ใช้ประโยชน์ในสถานที่เช่าน้อยกว่า ๑ (หนึ่ง) ปี ผู้ให้เช่าไม่จำต้องคืนหลักประกันสัญญาเช่าให้แก่ผู้เช่า

 ๑๓.๓ ในระหว่างระยะเวลาการเช่า ถ้าได้เกิดภัยพิบัติ อัคคีภัย หรือถูกทำลายด้วยประการใด ๆ แก่สถานที่เช่า โดยมิใช่ความผิดของผู้เช่าหรือผู้ให้เช่า จนเป็นเหตุให้สถานที่เช่าชำรุดเสียหายและไม่อยู่ในสภาพที่จะใช้ประโยชน์ตามวัตถุประสงค์แห่งการเช่าตามข้อ ๑ ได้ ให้ถือว่าสัญญานี้เป็นอันระงับสิ้นสุดลงทันที โดยผู้ให้เช่ามิต้องบอกกล่าวก่อน และผู้เช่าจะไม่เรียกร้องเอาเงินค่าเช่าที่ได้ส่งมอบหรือชำระไว้แล้วคืน

 ๑๓.๔ ในระหว่างระยะเวลาการเช่า ถ้าผู้เช่าได้ตกเป็นบุคคลล้มละลายและน่าจะไม่สามารถปฏิบัติตามสัญญาต่อไปได้ หรือในกรณีที่ผู้ให้เช่ามีข้อขัดข้องเกี่ยวกับการปฏิบัติตามสัญญาและจำเป็น
ต้องเรียกผู้เช่ามาพบ หากผู้เช่าไม่ไปพบผู้ให้เช่าตามวันเวลาที่กำหนดในหนังสือเชิญพบถึง ๓ (สาม) ครั้งติดต่อกันโดยไม่มีเหตุผลอันสมควร ผู้ให้เช่าจะบอกเลิกสัญญาเสียก็ได้

 ๑๓.๕ ถ้าผู้เช่าไม่ปฏิบัติตามสัญญาข้อหนึ่งข้อใดที่กำหนดไว้ในสัญญานี้ และผู้ให้เช่าได้มีหนังสือบอกกล่าวให้ผู้เช่าปฏิบัติให้ถูกต้องภายในระยะเวลาตามสมควรที่ผู้ให้เช่ากำหนดเป็นรายกรณี แต่ผู้เช่าไม่ปฏิบัติให้ถูกต้องภายในกำหนดเวลาดังกล่าว ผู้ให้เช่ามีสิทธิบอกเลิกสัญญานี้ได้ และเมื่อผู้ให้เช่าได้ใช้สิทธิบอกเลิกสัญญานี้แล้ว ผู้เช่ายินยอมให้ผู้ให้เช่าริบหลักประกันสัญญาเช่าตามข้อ ๕ เป็นจำนวนเงินทั้งหมดหรือบางส่วนก็ได้แล้วแต่ผู้ให้เช่าจะเห็นสมควร และผู้ให้เช่ายังมีสิทธิเรียกค่าเสียหายอื่น ๆ จากผู้เช่า (ถ้ามี) ได้อีกด้วย เว้นแต่กรณีการผิดสัญญาตามข้อ ๗.๑ ให้ผู้ให้เช่ามีสิทธิบอกเลิกสัญญาและเรียกให้ผู้เช่าชำระค่าเสียหายได้ทันที

 ๑๓.๖ หากผู้เช่าได้ชำระเงินค่าเช่าล่วงหน้าแก่ผู้ให้เช่า ให้เงินค่าเช่าดังกล่าวตกเป็นกรรมสิทธิ์ของผู้ให้เช่า โดยไม่ว่ากรณีจะเป็นประการใดก็ตาม ผู้เช่าไม่มีสิทธิเรียกเงินค่าเช่าที่ชำระล่วงหน้าดังกล่าวคืน และหากผู้ให้เช่าต้องเสียหายจากการที่ผู้เช่าปฏิบัติผิดสัญญา ผู้เช่าต้องชำระค่าสินไหมทดแทน ค่าใช้จ่าย และค่าขาดประโยชน์อื่นใดทั้งปวงแก่ผู้ให้เช่าด้วย

 **ข้อ ๑๔ หลักฐานการรับเงิน**

 ผู้ให้เช่าจะออกใบเสร็จรับเงินให้แก่ผู้เช่าทุกคราวที่ได้รับชำระค่าเช่า ใบเสร็จรับเงินมีลักษณะสำคัญ ดังต่อไปนี้

 ๑๔.๑ ตรามหาวิทยาลัยมหิดล

 ๑๔.๒ ชื่อสถานที่อยู่ของผู้รับเงิน

 ๑๔.๓ วันเดือนปีที่รับเงิน

 ๑๔.๔ ชื่อผู้เช่าและสถานที่เช่า

 ๑๔.๕ รายการและจำนวนเงินที่รับชำระ

 ๑๔.๖ ลายมือชื่อผู้รับเงิน

 ผู้ให้เช่าจะไม่รับผิดชอบในใบเสร็จรับเงินที่ไม่มีลักษณะสำคัญดังกล่าวมานี้

 **ข้อ ๑๕ การส่งคืนสถานที่เช่า**

 ๑๕.๑ เมื่อสัญญานี้สิ้นสุดลงไม่ว่ากรณีใด ๆ ผู้เช่าจะต้องส่งมอบสถานที่เช่าคืนให้แก่ผู้ให้เช่าในสภาพที่เรียบร้อยปราศจากความชำรุดบกพร่อง หรือความเสียหายใด ๆ อันเนื่องมาจากการไม่ได้ใช้งานตามปกติ และถ้าเกิดความชำรุดบกพร่องหรือความเสียหายดังกล่าว ผู้เช่าจะต้องซ่อมแซมแก้ไขให้อยู่ในสภาพดีก่อนการส่งมอบด้วยค่าใช้จ่ายของผู้เช่าเองทั้งสิ้น หรือมิฉะนั้นผู้เช่ายินยอมให้ผู้ให้เช่าหักจากหลักประกันหรือเรียกร้องเอาจากผู้เช่า แล้วแต่กรณี เพื่อเป็นค่าซ่อมแซมแก้ไขดังกล่าว ทั้งนี้ ผู้เช่าและบริวารจะต้องออกจากสถานที่เช่า และขนย้ายทรัพย์สินของผู้เช่า (ไม่รวมถึงทรัพย์สินที่ติดตรึงตรากับสถานที่เช่าตามข้อ ๑๐.๓) หรือของผู้อื่นที่อยู่ในความครอบครองของผู้เช่าไปจากสถานที่เช่า โดยส่งคืนสถานที่เช่าให้แก่ผู้ให้เช่าให้แล้วเสร็จภายใน ( ) วันนับแต่สัญญาสิ้นสุดลง และผู้ให้เช่าจะไม่คิดค่าเช่าในช่วงเวลาที่ผู้เช่าได้ดำเนินดังกล่าว เว้นแต่ผู้ให้เช่าได้มีหนังสือแจ้งไปยังผู้เช่าล่วงหน้าไม่น้อยกว่า ( ) วัน ว่าผู้ให้เช่าไม่ประสงค์จะรับเอาทรัพย์สินที่ติดตรึงตรากับสถานที่เช่าตามข้อ ๑๐.๓ ไว้เป็นกรรมสิทธิ์ของผู้ให้เช่า ผู้เช่าจะต้องรื้อถอนทรัพย์สินดังกล่าวออกไปจากสถานที่เช่าก่อนส่งมอบคืนสถานที่เช่าให้แก่ผู้ให้เช่าด้วย

 หากผู้ให้เช่าต้องเสียค่าใช้จ่ายในการซ่อมแซมหรือปรับปรุงสถานที่เช่าให้อยู่ในสภาพที่เรียบร้อยปราศจากความชำรุดบกพร่อง หรือความเสียหาย แล้วแต่กรณี ผู้เช่ายินยอมรับผิดชอบชดใช้ค่าใช้จ่ายนั้นให้แก่ผู้ให้เช่าทั้งสิ้น และผู้เช่าไม่มีสิทธิเรียกร้องค่ารื้อถอน ค่าขนย้าย หรือค่าตอบแทนใด ๆ จากผู้ให้เช่าทั้งสิ้น

 ๑๕.๒ หากผู้เช่าไม่ขนย้ายทรัพย์สินและบริวารออกจากสถานที่เช่า หรือไม่ส่งคืนการครอบครองสถานที่เช่าให้แก่ผู้ให้เช่าตามข้อ ๑๕.๑ ผู้เช่าตกลงชำระค่าปรับให้แก่ผู้ให้เช่าเป็นรายวันในอัตราวันละ
 บาท ( ) นับตั้งแต่วันถัดจากวันที่ครบกำหนดระยะเวลาการส่งคืนสถานที่เช่า จนกว่าผู้เช่าจะส่งคืนสถานที่เช่าให้แก่ผู้ให้เช่าแล้วเสร็จ และผู้ให้เช่ามีสิทธิงดให้บริการสาธารณูปโภคในบริเวณสถานที่เช่าได้ทั้งหมด

 ๑๕.๓ เมื่อสัญญานี้สิ้นสุดลง และผู้ให้เช่าได้ใช้สิทธิบอกเลิกสัญญาเป็นหนังสือไปยังผู้เช่าแล้ว (กรณีที่สัญญาสิ้นสุดลงเนื่องจากผู้ให้เช่าใช้สิทธิบอกเลิกสัญญาตามกรณีใดกรณีหนึ่งที่กำหนดไว้ในสัญญานี้) หรือ
ผู้ให้เช่าได้แจ้งเป็นหนังสือไปยังผู้เช่าเพื่อให้ส่งคืนสถานที่ภายหลังสัญญาสิ้นสุดลง (กรณีที่สัญญาสิ้นสุดลงเนื่องจากครบกำหนดระยะเวลาการเช่าตามข้อ ๒ และผู้ให้เช่ามิได้ตกลงให้ผู้เช่าต่อสัญญาเช่าต่อไป หรือกรณีที่สัญญาสิ้นสุดลงตามข้อ ๑๓.๒ หรือข้อ ๑๓.๓) แล้วแต่กรณี หากผู้เช่ามิได้ดำเนินการส่งคืนสถานที่เช่าให้แล้วเสร็จภายในระยะ
เวลาตามข้อ ๑๕.๑ ผู้เช่ายินยอมให้ผู้ให้เช่ามีสิทธิเข้าครอบครองสถานที่เช่าได้ทันทีที่พ้นกำหนดระยะเวลาดังกล่าว และผู้เช่าตกลงให้ผู้ให้เช่าดำเนินการใด ๆ ได้ทุกประการ รวมทั้งการทำลายสิ่งกีดขวางใด ๆ เพื่อกลับเข้าครอบครองสถานที่เช่าโดยไม่ถือว่าผู้ให้เช่าหรือตัวแทนผู้ให้เช่าได้บุกรุกหรือละเมิดสิทธิของผู้เช่าแต่อย่างใด ตลอดจนผู้เช่า
ตกลงยินยอมให้ผู้ให้เช่าครอบครองยึดหน่วงสินค้าและหรือทรัพย์สินของผู้เช่าหรือของบุคคลอื่นใดที่อยู่ในสถานที่เช่า หรือขนย้ายสินค้าและหรือทรัพย์สินดังเช่นว่านั้นออกจากสถานที่เช่าแล้วแต่ผู้ให้เช่าจะเห็นสมควร

 ๑๕.๔ ผู้ให้เช่าไม่ต้องรับผิดชอบต่อความชำรุดเสียหายหรือเสื่อมสภาพใด ๆ จากการครอบครอง ยึดหน่วง หรือขนย้ายสินค้าและหรือทรัพย์สินตามข้อ ๑๕.๓ และหากผู้เช่าไม่มารับคืนภายในเวลาที่ผู้ให้เช่ากำหนด
ให้ถือว่าผู้เช่าสละสิทธิ์ในบรรดาสินค้าหรือทรัพย์สินเหล่านั้นโดยไม่ติดใจเรียกร้องค่าเสียหายหรือค่าชดเชยใด ๆทั้งสิ้น และผู้เช่ายินยอมที่จะรับผิดชอบชำระค่าใช้จ่ายต่าง ๆ รวมตลอดถึงค่าเสียหายที่เกิดขึ้น รวมทั้งผู้ให้เช่า
มีสิทธิที่จะปิดกั้นมิให้ผู้เช่าเข้าไปในสถานที่เช่าอีกต่อไปได้ โดยที่ผู้เช่าไม่ติดใจที่จะเรียกร้องใด ๆ จากผู้ให้เช่าหรือตัวแทนผู้ให้เช่าทั้งในทางแพ่งและหรือทางอาญา

 ๑๕.๕ กรณีที่สินค้าหรือทรัพย์สินที่ผู้เช่าสละสิทธิ์ไม่มารับคืนตามข้อ ๑๕.๔ มีสภาพเป็นของสดของเสียได้ หรือถ้าหน่วงช้าไว้จะเป็นการเสี่ยงความเสียหาย หรือค่าใช้จ่ายจะเกินส่วนแห่งค่าของทรัพย์สิน ผู้ให้เช่าจะดำเนินการนำทรัพย์สินขายทอดตลาดต่อไป ทั้งนี้ ในระหว่างการยึดและขนย้ายทรัพย์สินเพื่อรอดำเนินการขายทอดตลาด ผู้เช่าตกลงชำระค่าใช้จ่ายในการขนย้ายทรัพย์สินออกจากสถานที่เช่าตามที่เกิดขึ้นจริง และค่าปรับในการใช้พื้นที่จัดเก็บในอัตราวันละ…….……………….…. บาท (………………………………..…..…..) นับตั้งแต่วันที่มีการนำทรัพย์สินของผู้เช่าไปจัดเก็บไว้ในพื้นที่จัดเก็บ

 **ข้อ ๑๖ การต่อสัญญา**

๑๖.๑ หากสัญญานี้สิ้นสุดลงไม่ว่าจะด้วยเหตุใดก็ตาม แต่ผู้เช่ายังคงครอบครองสถานที่เช่าอยู่ และยังคงชำระค่าเช่าหรือเงินอื่นใดอันพึงชำระตามสัญญานี้ให้แก่ผู้ให้เช่าต่อไป กรณีเช่นนี้มิให้มีผลเป็นการ
ต่อสัญญานี้โดยอัตโนมัติ และให้ถือว่าเงินที่ชำระดังกล่าวเป็นส่วนหนึ่งของค่าเสียหายซึ่งผู้ให้เช่าอาจจะยอมรับไว้ เพื่อบรรเทาความเสียหายที่เกิดหรืออาจจะเกิดขึ้นต่อผู้ให้เช่า ทั้งนี้ ไม่เป็นการตัดสิทธิผู้ให้เช่าที่จะเรียกค่าเสียหายส่วนที่เกินได้

 ๑๖.๒ หากผู้เช่ามิได้ปฏิบัติผิดสัญญาจนเป็นเหตุให้ผู้ให้เช่าบอกเลิกสัญญา และผู้เช่าประสงค์จะขอต่ออายุสัญญานี้ออกไปอีก ให้ผู้เช่าแจ้งความประสงค์เป็นหนังสือให้ผู้ให้เช่าทราบล่วงหน้าเป็นเวลาไม่น้อยกว่า ๖ (หก) เดือนก่อนครบกำหนดระยะเวลาการเช่า ทั้งนี้ ผู้ให้เช่าอาจจะพิจารณาให้สิทธิผู้เช่าเช่าสถานที่เช่าต่อไปอีกได้ หากในระยะเวลาการเช่าผู้เช่ามิได้ปฏิบัติผิดสัญญา โดยจะพิจารณาเงื่อนไขอื่น ๆ ของสัญญาที่จะทำกันใหม่ ได้แก่ อัตราค่าเช่า รูปแบบ รายละเอียด และเงื่อนไขอื่น ๆ ของการเช่า ให้เป็นไปตามที่ผู้ให้เช่ากำหนด และทำสัญญาให้แล้วเสร็จก่อนสัญญานี้สิ้นสุดลงตามกำหนดระยะเวลา มิฉะนั้นให้ถือว่าผู้เช่าไม่ประสงค์ที่จะเช่าสถานที่เช่าอีกต่อไป และให้สัญญานี้เป็นอันสิ้นสุดลงในวันที่ครบกำหนดระยะเวลาการเช่าตามสัญญานี้

 **ข้อ ๑๗ การบอกกล่าวทวงถาม**

 ๑๗.๑ การบอกกล่าว ทวงถาม หรือการติดต่อสื่อสารของผู้ให้เช่าถึงผู้เช่าไม่ว่าเรื่องใด ๆ ตามสัญญานี้ เมื่อได้ดำเนินการอย่างใดอย่างหนึ่งดังต่อไปนี้ ให้ถือว่าเป็นการส่งคำบอกกล่าว ทวงถาม หรือติดต่อสื่อสารให้แก่ผู้เช่าโดยชอบแล้ว

 ๑๗.๑.๑ ผู้ให้เช่าส่งหนังสือให้ผู้เช่าโดยตรง ณ ที่ตั้งของสถานที่เช่า และผู้เช่าได้
ลงลายมือชื่อรับหนังสือนั้นไว้ ให้ถือว่าผู้เช่าได้รับทราบคำบอกกล่าวแล้วนับแต่วันที่ได้ลงลายมือชื่อรับหนังสือนั้น
แต่ถ้าไม่มีผู้รับหนังสือหรือมีแต่มิได้ลงลายมือชื่อรับหนังสือไว้ ผู้ให้เช่าสามารถปิดหนังสือนั้นไว้ด้านหน้าสถานที่เช่าได้ โดยให้ถือว่าผู้เช่าได้รับทราบคำบอกกล่าวแล้วเมื่อพ้นกำหนด ๓ (สาม) วันนับแต่วันที่ปิดประกาศ

 ๑๗.๑.๒ ผู้ให้เช่าส่งหนังสือทางไปรษณีย์ลงทะเบียนไปยังสถานที่เช่า หรือที่อยู่ของ
ผู้เช่าที่ปรากฏในสัญญานี้ โดยให้ถือว่าผู้เช่าได้รับทราบคำบอกกล่าวแล้วนับแต่วันที่พนักงานไปรษณีย์ได้ส่งหนังสือ ณ สถานที่เช่า หรือที่อยู่ของผู้เช่าที่ปรากฏในสัญญานี้ แล้วแต่กรณี ไม่ว่าจะมีผู้รับหนังสือหรือไม่ก็ตาม

 ๑๗.๒ ผู้เช่าตกลงยินยอมให้ผู้ให้เช่าสามารถเปิดเผยหรือแจ้งข้อมูลใด ๆ ที่เกี่ยวข้องกับ
คำบอกกล่าว ทวงถาม หรือการติดต่อสื่อสารที่เกี่ยวกับสัญญานี้ให้แก่บุคคลดังต่อไปนี้ และให้ถือว่าเป็นการส่ง
คำบอกกล่าว ทวงถาม หรือติดต่อสื่อสารให้แก่ผู้เช่าโดยชอบตามสัญญานี้และตามกฎหมายแล้วเมื่อได้ดำเนินการด้วยวิธีการอย่างใดอย่างหนึ่งตามข้อ ๑๗.๑

 ๑๗.๒.๑ ผู้จัดการ ตัวแทน พนักงาน หรือบริวารคนใดคนหนึ่งของผู้เช่าที่ดูแลหรือประจำอยู่ ณ สถานที่เช่า

 ๑๗.๒.๒ บุคคลที่ดูแลหรือบุคคลที่พักอาศัยอยู่ ณ ที่อยู่ของผู้เช่าที่ปรากฏในสัญญานี้

 **ข้อ ๑๘ การแก้ไขเพิ่มเติมสัญญา**

สัญญาฉบับนี้จะแก้ไขเพิ่มเติมได้ต่อเมื่อผู้ให้เช่าและผู้เช่าได้ให้ความยินยอมในการแก้ไขเพิ่มเติมโดยทำสัญญาแก้ไขเพิ่มเติมเป็นหนังสือ และลงนามผูกพันโดยผู้มีอำนาจลงนามและประทับตราสำคัญของนิติบุคคล (ถ้ามี) ของแต่ละฝ่าย โดยให้ถือว่าการแก้ไขเพิ่มเติมดังกล่าวเป็นส่วนหนึ่งของสัญญานี้ และให้มีผล
ใช้บังคับตั้งแต่วันที่ลงนามในสัญญาฉบับแก้ไขเพิ่มเติมนั้น

สัญญานี้ทำขึ้นสองฉบับ มีความถูกต้องตรงกัน คู่สัญญาได้อ่านและเข้าใจข้อความแห่งสัญญานี้
ดีตลอดแล้ว จึงได้ลงลายมือชื่อไว้เป็นหลักฐาน พร้อมทั้งประทับตรา (ถ้ามี) ไว้เป็นสำคัญต่อหน้าพยานและผู้ให้เช่าเก็บไว้หนึ่งฉบับ ผู้เช่าเก็บไว้หนึ่งฉบับ

 (ลงชื่อ) ผู้ให้เช่า

 ( )

 (ลงชื่อ) ผู้เช่า

 ()

 (ลงชื่อ)พยาน

 ()

 (ลงชื่อ)พยาน

 ()